Motorfietsryer sonder rybewys teen 248 km/h gevang | Netwerk24
Deur Kaydene Davids 13 Desember 2019 15:08
Die 53-jarige man het Donderdag net ná 16:00 op die R730-hoofpad met sy Suzuki teen dié snelheid in 'n 100 km-sone gejaag.
Hillary Mophethe, woordvoerder van die departement, sê die verdagte is aangekeer vir die spoedoortreding, weens roekelose bestuur en weens die bestuur sonder 'n geldige rybewys. Hy sal binnekort in die hof verskyn.
Sy sê die departement is gekant teen wetteloosheid in die provinsie.
"Padgebruikers wat nie die verkeersreëls nakom en respekteer nie, sal geen genade betoon word nie."
Die departement loof die werk van die verkeersbeamptes en sê hul opofferings word gedurende die feestyd raakgesien.
"Ons weet hulle offer gesinstyd op – tyd wat hulle veronderstel is om met hul geliefdes deur te bring – maar dit is om te verseker dat die paaie in die Vrystaat veilig is en dat padgebruikers veilig by hul geliefdes uitkom," sê Sam Mashinini, LUR vir polisie, paaie en vervoer.